"ናጽነት ንኔልሶን ማንዴላ" ብዝብል ጭርሖ ተመሪሖም ተንስኡ። ተምሃሮን ገስገስቲ ኣካላትን ከኣ ሰዓብዎም። እቲ ጐስጓስ ከኣ ከይጸንሐ ኣብ ምሉእ ኤውርጳ ለሓመ፣ ናብ ኣሜሪካ'ውን ሰገረ። ኣሳእል ማንዴላ ኣብ ኵሉ ተዘርጊሑ ማዕቀብ ኣብ ልዕሊ ደቡብ ኣፍሪቃ ክንበር ጻውዒት እናሓየለ ከደ። ስም ማንዴላ ኸኣ ኣብ ኩሉ ተወርየ። ኣብ ልዕሊ መንግስቲ ኣፓርታይድ ዉሽጣውን ኣህጕራውን ጸቕጢ እናሓየለ ምስ ከደ፡ ምስኡ ኸኣ ዓሌታዊ ምፍሕፋሓት እናሳዕረረ ምስ ከደ፡ ፕረሲደንት ደ-ክለርክ፡ እቲ ሽዑ ዝነበረ መራሒ፡ ኣብቲ ሃገር ዝገደደ ሓዊ ከይውላዕ ብምባል ምስ ማንዴላ ብስቱር ርክባት ብምፍጣር ነቲ ጕዳይ ቀስ ኢሉ ክኣልዮ ጀመረ። ኣይጸንሐን ከኣ ብ 1990 ማንዴላ ካብ ቤት ማእሰርቲ ከም ዝወጽእ ተገብረ። ድሕሪ ማእሰርቲ ማንዴላ ድሕሪ እቲ ዅሉ ሓሳረ-መከራ፡ ማንዴላ ካብ ቤት ማእሰርቲ ምስ ወጸ ንብዙሓት ነገር ዝውላዕ መሰሎም። እንተዀነ፡ ማንዴላ ብዘይ መረረን ጽልኢ-ኣሰርቱን ናብ ሰላማዊ ናብራኡ ተመለሰ፣ እኳ ድኣ ንጸለምቲ ዀነ ጸዓዱ ዜጋታት ብምዕሩግን ወግዓውን ኣገባብ ንክሳነዩ ጻውዒት ኣቕረበ። ምስ ደ-ክለርክ ኰይኑ ድማ ብልዝብ ነቲ ዝነበረ ስርዓት ኣፓርታየድ ከም ዜብቅዕ ገበሩ። ብ1994 ከኣ ኣብ ደቡብ ኣፍሪቃ ጸዓዱን ጸለምትን ዝተሳተፍዎ ምርጫ ተኻየደ፣ ማንዴላ ን ኤይ.ኤን.ሲ.
